**Ministru kabineta noteikumi par Latvijas būvnormatīvu LBN 003-19 “Būvklimatoloģija” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 003-19 „Būvklimatoloģija”” izstrādāts, pamatojoties uz Būvniecības likuma 5. panta pirmās daļas 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta „Noteikumi par Latvijas būvnormatīvu LBN 003-19 „Būvklimatoloģija”” (turpmāk – būvnormatīvs) mērķis ir atjaunot datus par meteoroloģiskajiem apstākļiem Latvijā. Būvnormatīvā ietvertos klimatoloģiskos rādītājus piemēro inženierizpētē, būvju projektēšanā un būvdarbu veikšanā. Jebkura ģeogrāfiskā punkta klimatoloģiskos rādītājus būvniecības vajadzībām Latvijas teritorijā nosaka pēc šī būvnormatīva pielikuma tabulās ietvertā tuvākā ģeogrāfiskā punkta klimatoloģiskajiem rādītājiem.Būvnormatīva tiesiskais regulējums salīdzinājumā ar līdzšinējo regulējumu pēc būtības netiek mainīts, atjaunoti dati par meteoroloģiskajiem apstākļiem Latvijas teritorijā, atjaunoto datu apskatāmais intervāls 1989. – 2018.gads. Dati iegūti no v**alsts** sabiedrības ar ierobežotu atbildību **"Latvijas Vides, ģeoloģijas un meteoroloģijas centrs" no meteoroloģiskajām stacijām Ainaži, Alūksne, Bauska, Daugavpils, Dobele, Gulbene, Jelgava, Kolka, Liepāja, Mērsrags, Pāvilosta, Priekuļi, Rēzekne, Rīga, Rūjiena, Saldus, Skrīveri, Skulte, Stende, Ventspils, Zīlāni un Zosēni.** **Saules starojuma piezemes novērojumi pilnā spektrā Latvijā – Rīgā, Zosēnos, Zīlānos, Dobelē (šajās novērojumu stacijās dažādos laika posmos), līdz ar to, lai aprēķinātu saules starojuma daudzumu uz dažādi vērstām vertikālām virsmām 22 novērojumu stacijās, tika izmantoti EUMETSAT (European Organisation for the Exploitation of Meteorological Satellites) apakšorganizācijas CMSAF (Satellite Application Facility of Climate Monitoring) satelītu novērojumu dati.** **Lai nodrošinātu iegūto rezultātu kvalitāti, tika veikta novērojumu datu kvalitātes kontrole, līdz ar to apšaubāmas un iztrūkstošas vērtības vidējo un summāro statistisko raksturlielumu aprēķina gaitā netika ņemtas vērā. Statistiskie raksturlielumi, kuros tika novēroti mērījumu iztrūkumi, aprēķināti pēc Pasaules meteoroloģijas organizācijas norādītās metodikas (WMO, 2017a).****Meteoroloģisko parametru varbūtības tiek aprēķinātas, izmantojot ekstremālo vērtību teoriju un bloku maksimumu metodi, kas nosaka, ka izlases bloku maksimumi konverģē uz vispārējo ekstremālās vērtības sadalījumu (Generalized Extreme Value distribution ) ar sadalījuma funkciju.**Gadījumos, kad būvkomersantam papildus nepieciešams kāds specifisks vai konkrēts papildus klimatoloģisks rādītājs, kurš nav iekļauts būvnormatīvā, to atbilstoši būvnormatīva 5. punktā noteiktajam, pieprasa Latvijas vides ģeoloģijas un meteoroloģijas centrā ar pieprasījumu – tehnisko uzdevumu. Par tehniskā uzdevuma izpildes noteikumiem puses vienojas noslēdzot līgumu.Būvnormatīva pielikuma 16.-27. tabulā ir noteiktas prasības saules starojumam uz dažādi orientētām virsmām. Salīdzinot ar iepriekšējā regulējuma 16. tabulu, ir mainīta mērvienība MJ/m² uz kWh/m2. Saules starojuma vērtības uz dažādi orientēti vertikāli vērstām sienām iegūtas, izmantojot formulas Nr.7-9 [Назаров, Б. И., Салиев, М. А., Махмудов, А. Н., Абдуллаев, С. Ф., 2015. Расчёт потока суммарной радиации на наклонную плоскость солнечных приёмников в условиях аэрозольного загрязнения атмосферы. Доклады Академии Наук Республики Таджикистан. 58(12), 1111–1118] un formulas Nr.5 [Hay, J. E, 1993. Calculating Solar Radiation for Inclined Surfaces: Practical Approaches. Renewable Energy, 3(4–5), 373–380] pārrēķinu metodes. Назаров et al (2015) publikācija apraksta tiešās saules starojuma komponentes aprēķinu uz dažādi orientētām virsmām, savukārt Hay (1993) apraksta izkliedētās saules starojuma komponentes aprēķinu.Savukārt vēja un sniega slodžu rādītāji doti Eirokodeksā LVS EN 1991-1-3:2003/NA:2019 “1. Eirokodekss. Iedarbes uz konstrukcijām. 1-3.daļa: Vispārīgās iedarbes. Sniega radītās slodzes. Nacionālais pielikums” un LVS EN 1991-1-4:2005 /NA:2011 “1. Eirokodekss. Iedarbes uz konstrukcijām. 1-4.daļa: Vispārīgās iedarbes. Vēja iedarbes. Nacionālais pielikums”. 8.tabulas “Gaisa temperatūras vidējā amplitūda (o C)”;13.tabulas “Apledojuma – sarmas nogulumu svars uz 10 mm diametra vadiem 10 m augstumā ar dažādu varbūtību”,14.tabulas” Normatīvais apledojuma slānis uz 10 mm diametra vadiem 10 m augstumā ar dažādu varbūtību”,15.tabulas “Grunts sasaluma dziļums dabiskos apstākļos mēneša pēdējā dienā”, kā arī 2., 3., 4. attēlu dati pagaidām nav atjaunoti, to atjaunošana prasa daudz vairāk laika un resursu, jo normas periodā, salīdzinot ar mūsdienām, bija pieejams vairāk novērojumu. Plānots šos datus atjaunot 2020.gadā, kā arī plānots sagatavot klimatiskos datus pa stundām apkurei/dzesēšanai gada griezumā ēku energoefektivitātes aprēķinu veikšanai. Līdz brīdim, kad šie dati būs publicēti, var izmantot citu pieejamo informāciju, piemēram, Eiropas Komisijas portālā (http://re.jrc.ec.europa.eu/pvgis/index.htm) publiski pieejamos klimatiskos datus.Ar Ministru kabineta noteikumu projekta „Noteikumi par Latvijas būvnormatīvu LBN 003-19 „Būvklimatoloģija”” spēkā stāšanos spēku zaudēs Ministru kabineta 2015. gada 30. jūnija noteikumi Nr. 338 „Noteikumi par Latvijas būvnormatīvu LBN 003-15 „Būvklimatoloģija””. |
| 3. | Projekta izstrādē iesaistītās institūcijas | Ekonomikas ministrija, Valsts sabiedrība ar ierobežotu atbildību “Latvijas vides, ģeoloģijas un meteoroloģijas centrs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums var ietekmēt jebkuru personu, kura ierosinās un veiks būvniecību – projektētājus, būvkomersantus un būvniecības ieceres ierosinātājus. Būvnormatīva prasības būs saistošas būvniecības procesā iesaistītām fiziskām un juridiskām personām būvprojektēšanas un būvdarbu izpildes stadijā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika saskaņots ar Latvijas Siltuma, gāzes un ūdens tehnoloģijas inženieru savienības Standartizācijas Tehnisko komiteju, kā arī izskatīts Latvijas Būvniecības padomes sēdē 2018.gada 17.decembrī. Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu ir nodrošināta atbilstoša sabiedrības līdzdalība laika periodā no 2019. gada 4. marta līdz 2019. gada 18. martam. https://em.gov.lv/lv/par\_ministriju/sabiedribas\_lidzdaliba/diskusiju\_dokumenti/buvniecibas\_politika/Tā kā noteikumu projekts ir izsludināts Valsts sekretāra sanāksmē, tas pieejams Ministru kabineta mājās lapā tīmekļa vietnē. |
| 2. | Sabiedrības līdzdalība projekta izstrādē | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti | Sabiedrības līdzdalības rezultāti tiks apkopoti pēc apspriešanas beigu termiņa. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs institūcijas cilvēkresursus, jaunas institūcijas netiks veidotas un nav nepieciešams likvidēt vai reorganizēt esošo institūciju. |
| 3. | Cita informācija | Nav |

Ekonomikas ministrs R.Nemiro

Vīksna, 67013140

Marija.Viksna@em.gov.lv